***Ա Մ Փ Ո Փ Ա Թ Ե Ր Թ***

***«ՈՍՏԻԿԱՆՈՒԹՅՈՒՆՈՒՄ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԵՎ «ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՕՐԵՆՔՆԵՐԻ ՆԱԽԱԳԾԵՐԻ***

|  |  |
| --- | --- |
| **1. ՀՀ պաշտպանության նախարարություն** | **21.02.2023թ.** |
| **ՊՆ/01/915-2023** |
| Դիտողություններ և առաջարկություններ չկան։ | - |
| **2. ՀՀ կրթության, գիտության, մշակույթի և սպորտի նախարարություն** | **22.02.2023թ.** |
| **01/18.2/4128-2023** |
| Դիտողություններ և առաջարկություններ չկան։ | **-** |
| **4․ ՀՀ ազգային անվտանգության ծառայություն** | **22.02.23թ․** |
| **11/313** |
| 1. «Ոստիկանությունում ծառայության մասին» օրենքում փոփոխություններ և լրացումներ կատարելու մասին» օրենքի նախագծով նոր խմբագրությամբ շարադրվող 15-րդ հոդվածով նախատեսված իրավակարգավորումները (մասնավորապես, Ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու համար ոստիկանության ծառայողի՝ վերապատրաստման արդյունքով ատեստավորման վերաբերյալ) լրացուցիչ վերանայման կարիք ունեն՝ «Ոստիկանությունում ծառայության մասին» օրենքի 14․1-ին հոդվածի հետ հնարավոր հակասությունը բացառելու և նշված հոդվածի հետ համատեղ կիրառությանտեսանկյունից։ | **Ընդունվել է** |
| 2. «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում լրացումներ և փոփոխություն կատարելու մասին» օրենքի 3-րդ հոդվածով օրենքի 16-րդ հոդվածի նոր խմբագրությամբ շարադրվող 5.1-ին մասի 2-րդ նախադասությունում անհրաժեշտ է նախատեսել ոստիկանության ծառայողներին վերաբերող համապատասխան իրավակարգավորումներ: | **Ընդունվել է** |
| 3. Միաժամանակ, տեղեկացնում եմ, որ Ազգային անվտանգության ծառայության կողմից շրջանառված «Ազգային ավտանգության մարմիններում ծառայության մասին» օրենքում փոփոխություններ և լրացումներ կատարելու մասին» ու «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում լրացումներ և փոփոխություն կատարելու մասին» օրինագծերը, որոնցով նախատեսվում է ներդնել ազգային անվտանգության մարմիններում համապատասխան պաշտոններ զբաղեցնողների ատեստավորման և դրա արդյունքում հավելավճարի վճարման համակարգ, արդեն իսկ հավանության են արժանացել Կառավարության կողմից, համարվել անհետաձգելի և ներկայումս գտնվում են Ազգային ժողովում (Կ-510-10.02.2023-ՊԱ-011/0 և Կ-510-10.02.2023-ՊԱ-011/0):  Ելնելով վերագրյալից առաջարկվում է Ձեր կողմից ներկայացված նախագծում նա խատեսել այնպիսի իրավակարգավորումներ, որոնք հետագայում չեն հանգեցնի հակասությունների կամ անճշտությունների՝ վերոհիշյալ նախագծերի ընդունումից հետո: | **Ընդունվել է** |
| **3. ՀՀ վարչապետի աշխատակազմի քաղաքացիական ծառայության գրասենյակ** | **24.02.2023թ.** |
| **/46.3/6693-2023** |
| 1. «Ոստիկանությունում ծառայության մասին» օրենքում փոփոխություններ և լրացումներ կատարելու մասին» օրենքի նախագծով (այսուհետ՝ Նախագիծ) առաջարկվում է ոստիկանության ծառայությունում ներդնել ոստիկանության ծառայողների ատեստավորման համակարգ: Օրենսդրական փոփոխությունների փաթեթում ներառված «Ոստիկանությունում ծառայության մասին» օրենքում փոփոխություններ և լրացումներ կատարելու մասին օրենքի նախագծի (այսուհետ՝ Նախագիծ) ուսումնասիրությունը թույլ է տալիս փաստել, որ Նախագծով նախատեսված չեն բավարար ընթացակարգային կարգավորումներ ոստիկանության ծառայողների ատեստավորման իրավական գործընթացի պատշաճ իրականացումն ապահովելու համար: Մինչդեռ անհրաժեշտ է Նախագծով հստակ սահմանել ոստիկանության ծառայողի ատեստավորման վերաբերյալ հստակ կարգավորումներ և կառուցակարգեր, պահպանել լիազորող նորմին ներկայացվող պահանջները՝ հստակ ուրվագծելով դրա իրավական բովանդակությունը, որոնց հիման վրա հետագայում պետք է սահմանվեն Նախագծից բխող իրավական ակտերը: Այսպես՝ Նախագծում կիրառվում է «վերաատեստավորում» եզրույթը, սակայն Նախագծով որևէ ընթացակարգային կարգավորումներ կամ կառուցակարգեր նախատեսված չեն վերաատեստավորման իրականացման կամ կիրառման վերաբերյալ: Բացի այդ, նախագծային կարգավորումների ուսումնասիրությունից պարզ է դառնում, որ Նախագծով, ըստ էության, նախատեսվում է կամավոր ատեստավորում, սակայն «կամավոր ատեստավորման» վերաբերյալ որևէ իրավական նորմ կամ կառուցակարգ նույնպես սահմանված չէ: Այս դեպքում նույնպես անհրաժեշտ է նկատի ունենալ, որ պետական մյուս ծառայություններում ներդրված ատեստավորման համակարգում նախատեսված են կամավոր ատեստավորման և պարտադիր ատեստավորման վերաբերյալ իրավական կարգավորումներ: Նախագծով նախատեսվում է Լիազոր մարմնի ղեկավարի կողմից ժամանակացույցի սահմանում և դրան համապատասխան ատեստավորման անցկացում, մինչդեռ պարզ չէ՝ ինչ ժամկետում, ինչ կարգով են ներկայացվելու ատեստավորման համար դիմումները և այլն։ Նախագծով առաջարկվում է ոստիկանության ծառայողի ատեստավորումն իրականացնել նաև վերապատրաստման արդյունքներով: Այս կապակցությամբ հարկ է նկատի ունենալ, որ վերապատարաստումը և ատեստավորումը միանգամայն տարբեր գործընթացներ են, տարբեր տրամաբանությամբ և նշանակությամբ և իրականացվում են տարբեր իրավական կառուցակարգերով: Մասնավորապես՝ հանրային ծառայողի վերապատրաստումն իրականացվում է մասնագիտական գիտելիքների և կոմպետենցիաների բարելավման, հետևողական և շարունակական կատարելագործման նպատակով, մինչդեռ նախագծային կարգավորումների համաձայն՝ ոստիկանության ծառայողի ատեստավորումն անցկացվում է հավելավճար հաշվարկելու նպատակով, հետևաբար վերապատրաստման արդյունքներով ոստիկանության ծառայողի ատեստավորման իրականացումը չի բխում Նախագծով և Նախագծին կից ներկայացված հիմնավորման նպատակից: | **Մասամբ է ընդունվել**  Նախագծից հանվել է «վերաատեստավորում» եզրույթը:  «Կամավոր ատեստավորման» վերաբերյալ իրավական առանձին կարգավորումներ սահմանելու անհրաժեշտությունը բացակայում է, քանի որ Ոստիկանության ծառայողների կամավորությունն արտահայտվում է ատեստավորման համար իրենց կողմից ցանկալի ժամկետ ընտրելով՝ ատեստավորման մեկնարկից սկսած 3 տարվա ընթացքում: Միաժամանակ, ոլորտում որդեգրված պետական քաղաքականությունը միտված է Ոստիկանության բոլոր ծառայողների ատեստավորմանը, որի արդյունքում կունենանք ավելի որակյալ, բանիմաց և բարեվարք ծառայողներ:  Նախագծով նախատեսվող ատեստավորման համար վերապատրաստումը, որպես հատուկ կարգավորում, նպատակ ունի օժանդակել ծառայողին՝ ատեստավորմանը պատրաստվելու համար և հանդիսանում է լրացուցիչ գործիքակազմ: Միաժամանակ, գործող օրենքի 16-րդ հոդվածով կարգավորված են պարտադիր վերապատրաստամանը վերաբերող իրավահարաբերությունները, մասնավորապես՝ Ոստիկանության գլխավոր, ավագ և միջին խմբերի պաշտոններ զբաղեցնող ծառայողները ենթակա են պարտադիր վերապատրաստման առնվազն 5 տարին մեկ անգամ:  Բացի այդ, ատեստավորման գործընթացի մանրամասները նախատեսվում է սահմանել Կառավարության որոշմամբ, ինչպես նաև Լիազոր մարմնի հրամանով՝ անհարկի չծանրաբեռնելով օրենքի տեքստը: |
| 2. Հարկ է նկատի ունենալ, որ պետական ծառայության այլ տեսակներում նույնպես ներդրվել է պետական ծառայողների ատեստավորման համակարգ, որտեղ հստակ տարանջատված են այն գործառույթները, որոնք իրականացնող պետական ծառայողները ենթակա են ատեստավորման, բացի այդ, հստակ սահմանված են նաև ատեստավորման և ատեստավորման արդյունքում հաշվարկվող հավելավճարի վճարման ժամկետները կամ նոր ատեստավորում անցնելու ժամկետները: Մինչդեռ Նախագծով որևէ գործառույթային տարանջատում սահմանված չէ, սակայն այս պայմաններում Նախագծի 10-րդ հոդվածի 3-րդ մասով սահմանված է, որ *հիմնական և աջակցող ստորաբաժանումների ծառայողների ցանկը, ովքեր ենթակա չեն ատեստավորման, սահմանվում է Լիազոր մարմնի ղեկավարի հրամանով*: Այս առումով պարզ չէ՝ ինչ հանգամանքների հաշվառմամբ է Լիազոր մարմնի ղեկավարը սահմանելու այդ ցանկը։ Առաջարկվող ձևակերպումից ստացվում է, որ աջակցող գործառույթ իրականացնող ստորաբաժանումների ծառայողները նույնպես պետք է անցնեն ատեստավորում, ինչը կարծում ենք ունի վերանայման կարիք՝ հաշվի առնելով այն հանգամանքը, որ աջակցող գործառույթները նույնաբովանդակ են պետական ծառայության բոլոր տեսակներում, մինչդեռ այս ինստիտուտը նախատեսվում է միայն ոստիկանության հիմնական գործառույթներ իրականացնող ծառայողների համար։ Այս առումով պետք է նշել նաև, որ ատեստավորման արդյունքներով պայմանավորված հավելավճարի վճարումը՝ որպես աշխատավարձի բարձրացման միջոց, ի սկզբանե նախատեսված է եղել Պաշտպանության նախարարության **զինծառայողների** համար։ Հետագայում որոշվել է այն տարածել նաև ազգային անվտանգության մարմիններում, պետական պահպանության ծառայությունում և ոտիկանությունում զինվորական ծառայության պաշտոն զբաղեցնողների, ինչպես նաև քրեակատարողական ծառայողների վրա՝ հիմք ընդունելով այն հանգամանքը, որ օրենսդրությամբ նրանց համար սահմանված են վարձատրության նույնական պայմաններ։ Հաշվի առնելով, որ «Զինվորական ծառայության և զինծառայողի կարգավիճակի մասին» օրենքում փոփոխություններ և լրացումներ կատարելու մասին» 2022 թվականի դեկտեմբերի 7-ի ՀՕ-506-Ն, «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում լրացումներ կատարելու մասին» 2022 թվականի դեկտեմբերի 7-ի ՀՕ-505-Ն օրենքներով Պաշտպանության նախարարության զինծառայողների համար արդեն իսկ սահմանված են ատեստավորման և վարձատրության պայմանները՝ առաջարկում ենք նախագծերով նախատեսվող կարգավորումները սահմանել հիշյալ օրենքների դրույթներին համապատասխան։ Օրինակ՝ «Ոստիկանությունում ծառայության մասին» օրենքի նոր խմբագրությամբ շարադրվող 15-րդ հոդվածի 8-րդ մասում հավելավճարի հաշվարկումը շարունակելու համար անցկացվող ատեստավորումը անհրաժեշտ է նախատեսել հիշյալ ծառայողների համար սահմանված ժամկետներով՝ ատեստավորումը նախատեսելով 3 տարին մեկ անգամ։ Մինչդեռ Նախագծի 4-րդ հոդվածով հավելավճարի հաշվարկումը շարունակելու համար յուրաքանչյուր ատեստավորման համար ժամկետ է սահմանվում հինգ տարի վեց ամիսը: Նույն դրույթում սահմանվում է նաև, որ հավելավճարի հաշվարկումը շարունակելու նպատակով ատեստավորման համար դիմելու իրավունքը ծագում է նախորդ ատեստավորման արդյունքներով հավելավճար հաշվարկելու իրավունքը ձեռք բերելու օրվանից չորս տարի հետո: Իսկ հղիության և ծննդաբերության, ինչպես նաև մինչև երեք տարեկան երեխայի խնամքի համար տրամադրվող արձակուրդից վերադարձող ծառայողների համար հաջորդ ատեստավորումը նախատեսվում է 3 տարի հետո։ | **Մասամբ է ընդունվել**  Նախագծի 10-րդ նոր խմբագրությամբ 9-րդ հոդվածի 3-րդ մասով սահմանվող ցանկի անհրաժեշտությունը պայմանավորված է Ներքին գործերի նախարարության ձևավորման անցումային փուլի առանձնահատկություններով, քանի որ Ոստիկանության կառուցվածքում գործող բոլոր աջակցող և որոշ հիմնական ստորաբաժանումներ դադարեցնելու են իրենց գործունեությունը Ոստիկանության կազմում և շարունակելու են գործել Ներքին գործերի նախարարության կազմում:  Բացի այդ, նոր ձևավորվող Ոստիկանության կառուցվածքային ստորաբաժանումներն իրականացնելու են հիմնական ոստիկանական գործառույթներ, ուստի, գործառույթներով պայմանավորված, տարբերակված մոտեցում նախատեսելու անհրաժեշտությունը բացակայում է:  Միաժամանակ, Ոստիկանության ծառայողների ատեստավորման համար սահմանվել է 3 տարի ժամկետ:  Ինչ վերաբերում է հղիության և ծննդաբերության, ինչպես նաև մինչև երեք տարեկան երեխայի խնամքի համար տրամադրվող արձակուրդից վերադարձող ծառայողների համար հաջորդ ատեստավորումը 3 տարի հետո նախատեսելուն, ապա հարկ է նշել, որ երեք տարվա ընթացքում ատեստավորման պահանջ նախատեսված է նաև առաջին անգամ ատեստավորվող ոստիկանության ծառայողների համար: Ուստի, ատեստավորման ժամկետներում հավասար մոտեցում ցուցաբերելու նպատակով, հղիության և ծննդաբերության, ինչպես նաև մինչև երեք տարեկան երեխայի խնամքի համար տրամադրվող արձակուրդից վերադարձող ծառայողների համար սահմանվել է նույն ժամկետը: |
| 3. Նախագծով նախատեսվում է սահմանել, որ ոստիկանության ծառայողին պարտադիր ծա­նո­թացվում է ատեստավորման արդյունքներին և կա­յաց­ված եզրակացությանը, սակայն Նախագծով նախատեսված չէ ատեստավորման արդյունքների կամ կայացված եզրակացության բողոքարկման իրավական հնարավորություն կամ իրավական կառուցակարգեր։ | **Ընդունվել է** |
| 4. Նախագծով նախատեսվում է հավելավճար ստանալու իրավունքը պահպանել նաև այն ծառայողների համար, որոնք ենթակա չեն ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու։ Հաշվի առնելով այն, որ հավելավճարները տրվելու են ծառայողների որակավորման համար՝ գտնում ենք, որ առաջարկվող դրույթը չի բխում ծառայողների իրավունքների և հնարավորությունների հավասարության, ինչպես նաև աշխատանքի արդարացի պայմանների ապահովման սկզբունքներից։ | **Չի ընդունվել:**  Ոստիկանության ծառայողների ատեստավորումն անցկացվելու է ինչպես հավելավճար հաշվարկելու, այնպես էլ՝ ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու դեպքերում՝ համապատասխան հավելավճար հաշվարկելով: Ոստիկանության ծառայողի կողմից հավելավճար հաշվարկելու համար ատեստավորում անցնելը չպետք է կապել վերջիններիս կողմից ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու համար ատեստավորման հետ, քանի որ դրանք առանձին ատեստավորման ձևեր են և ունեն իրարից անկախ նպատակներ: |
| 5. Նախագծի 4-րդ հոդվածի 3-րդ մասում «ստորաբաժանման լուծարման կամ վերակազմակերպման դեպքում» բառերն անհրաժեշտ է փոխարինել «կառուցվածքային փոփոխության» բառերով՝ այն համապատասխանեցնելով «Կառավարչական իրավահարաբերությունների կարգավորման մասին» օրենքի 21-րդ հոդվածի 1-ին մասին: | **Ընդունվել է** |
| 6. Նախագծի 4-րդ հոդվածի 9-րդ մասով նախատեսվում է սահմանել հղիության և ծննդաբերության, ինչպես նաև մինչև երեք տարեկան երեխայի խնամքի համար տրամադրվող արձակուրդում գտնվող ոստիկանության ծառայողների համար ատեստավորման կարգավորումներ: Այդ կապակցությամբ հարկ է նկատի ունենալ, որ «Ոստիկանությունում ծառայության մասին» օրենքով նախատեսված են նաև գործուղման մեջ գտնվող կամ ոստիկանության ժամանակավոր անաշխատունակ ծառայողները կամ ոստիկանության ծառայողի կողմից իր ծառայողական պարտականությունները կատարելու ժամանակավոր անհնարինության կամ ոստիկանության ծառայողի լիազորությունները ժամանակավորապես կասեցվելու դեպքեր, այսինքն՝ Նախագծի 4-րդ հոդվածի 9-րդ մասով սահմանված դեպքերը ամբողջական չեն, հետևաբար անհրաժեշտ է ատեստավորման վերաբերյալ կարգավորումներ նախատեսել նաև հիշյալ դեպքերով բացակայող ոստիկանության ծառայողների համար: | **Ընդունվել է** |
| **4. ՀՀ ֆինանսների նախարարություն** | **02․03․2023** |
| 01/11-4/3397-2023 |
| Նախագծերի ընդունման պարագայում ատեստավորման արդյունքներով հավելավճարների սահմանումը կառաջացնի ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն, մինչդեռ բացակայում է հաշվարկներով հիմնավորված ֆինանսական գնահատականը։  Հարկ ենք համարում նշել նաև, որ «Հայաստանի Հանրապետության 2023 թվականի պետական բյուջեի մասին» օրենքով վերը նշված նպատակով ֆինանսական միջոցներ նախատեսված չեն: | **Մասամբ է ընդունվել։**  Հիմնավորման մեջ ֆինանսական ծախսերի վերաբերյալ կատարվել է համապատասխան լրացում։  Միաժամանակ, պետական քաղաքականությունը միտված է ատեստավորել Ներքին գործերի նախարարության ոստիկանության ծառայողներին՝ որպեսզի համակարգը համալրվի որակյալ, բանիմաց և բարեվարք կադրերով՝ գրավիչ դարձնելով ոստիկանությունում ծառայությունը, ինչպես նաև կանխել կադրերի արտահոսքը համակարգից՝ ոստիկանության ծառայողների համար նախատեսելով լրացուցիչ սոցիալական երաշխիքներ: Ինչ վերաբերում է ֆինանսական ծախսերին, ապա՝ այն կներկայացվի ոստիկանության ծառայողների ատեստավորման կարգը սահմանող ՀՀ կառավարության որոշման նախագծով։ |
| **5. ՀՀ արդարադատության նախարարություն** | **06․03․2023** |
| **01/27.1/11193-2023** |
| **««Ոստիկանությունում ծառայության մասին» օրենքում լրացումներ և փոփոխություններ կատարելու մասին» օրենքի (այսուհետ՝ Օրենք) նախագծի**.  1. 1-ին հոդվածում «վերնագիրը լրացնել» բառերն անհրաժեշտ է փոխարինել «վերնագրում «ԱՆՑՆԵԼԸ» բառից հետո լրացնել» բառերով: | **Ընդունվել է** |
| 2. 2-րդ հոդվածի 1-ին ենթակետում «վրա» բառից հետո անհրաժեշտ է լրացնել վերջակետ: | **Ընդունվել է** |
| 3. 4-րդ հոդվածով խմբագրվող Օրենքի 15-րդ հոդվածի 4-րդ մասում «Ատեստավորման» բառն անհրաժեշտ է փոխարինել «Ոստիկանության ծառայողների ատեստավորման» բառերով: Նույն դիտողությունը վերաբերում է նաև 15-րդ հոդվածի 19-րդ մասին: | **Ընդունվել է** |
| 4. 4-րդ հոդվածով խմբագրվող Օրենքի 15-րդ հոդվածի 16-րդ մասում «եզրակացությանը» բառից առաջ անհրաժեշտ է լրացնել «հրամանով հաստատված» բառերը: | **Ընդունվել է** |
| 5. 4-րդ հոդվածով խմբագրվող Օրենքի 15-րդ հոդվածի 17-րդ մասի համաձայն՝ ոստիկանության ծառայողը պարտադիր ծանոթացվում է ատեստավորման արդյունքներին և կայացված եզրակացությանը:  Այդ առումով անհրաժեշտ է հստակեցնել, թե ատեստավորման ավարտից հետո ինչ ժամկետում է ոստիկանության ծառայողը պարտադիր ծանոթացվում ատեստավորման արդյունքներին և կայացված եզրակացությանը: | **Չի ընդունվել։**  Ատեստավորման ավարտից հետո ոստիկանության ծառայողին ատեստավորման արդյունքներին ծանոթացման, ինչպես նաև ատեստավորման հետ կապված այլ իրավակարգավորումներ սահմանվելու են ՀՀ կառավարության որոշմամբ։ |
| 6. 5-րդ հոդվածում «4.1-ին մասով» բառերն անհրաժեշտ է փոխարինել «5-րդ մասով» բառերով և համապատասխանաբար «4.1» թիվը փոխարինել «5» թվով: | **Ընդունվել է** |
| 7. Նախագծի 4-րդ հոդվածի համաձայն սահմանվում է. «Ոստիկանության ծառայողների ատեստավորումն անցկացվում է՝ 1 հավելավճար հաշվարկելու նպատակով. 2 ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու և այդ պաշտոնին համապատասխանող հավելավճար հաշվարկելու նպատակով:» Նույն հոդվածի համաձայն նախագծով նախատեսվում է ատեստավորման պարտադիր պահանջ:  Միաժամանակ, 8-րդ հոդվածի 3-րդ կետով Օրենքի 45-րդ հոդվածի 1-ին մասը լրացվում է 13-րդ կետով, որի համաձայն ծառայողները  ոստիկանությունում  ծառայությունից ազատվում են` «13) սույն օրենքի 15-րդ հոդվածի 6-րդ, 8-րդ կամ 9-րդ մասերով նախատեսված ժամկետներում սույն օրենքի 15-րդ հոդվածի 1-ին մասի 1-ին կետով նախատեսված ատեստավորման համար չդիմելու կամ սույն օրենքի 15-րդ հոդվածի 13-րդ մասով նախատեսված ժամկետում ատեստավորման համար կրկին չդիմելու կամ ատեստավորման արդյունքում սույն օրենքի 15-րդ հոդվածի 12-րդ մասի 3-րդ կետով նախատեսված եզրակացություն կայացնելու դեպքում::  Այս առումով կարծում ենք, որ պարզաբանման և լրացուցիչ հիմնավորման կարիք ունի նախագծով սահմանվող հիմքերով ատեստավորման պարտադիր պահանջի և դրա հիմքով ծառայությունից ազատելու վերաբերյալ կարգավորումները:  Միաժամանակ, հայտնում ենք, որ 8-րդ հոդվածում առկա է երկու «3)»-րդ կետ: Երկրորդ 3-րդ կետն ըստ էության կրկնում է առաջին «3)»-րդ կետի դրույթը, ուստի 8-րդ հոդվածի 4-րդ մասի լրացման դրույթն անհրաժեշտ է վերանայել: | **Ընդունվել է մասամբ։**  Ներքին գործերի նախարարության ոստիկանության ծառայողների ատեստավորումը նպատակ է հետապնդում համակարգը համալրել որակյալ, բանիմաց և բարեվարք կադրերով՝ գրավիչ դարձնելով ոստիկանությունում ծառայությունը, ինչպես նաև կանխել կադրերի արտահոսքը համակարգից՝ ոստիկանության ծառայողների համար նախատեսելով լրացուցիչ ֆինանսական երաշխիքներ:  Այս առումով գտնում ենք, որ ատեստավորման պարտադիր պահանջը և դրա հիմքով ծառայությունից ազատելու վերաբերյալ իրավակարգավորումներն արդարացված են։ |
| 8. 10-րդ հոդվածի 3-րդ մասում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «**կամ**» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «**և**» շաղկապը՝ հաշվի առնելով «Նորմատիվ իրավական ակտերի մասին» ՀՀ օրենքի 16-րդ հոդվածի պահանջները: | **Ընդունվել է** |
| 9. 10-րդ հոդվածի 6-րդ մասում «օրենքն ընդունվելուց հետո» բառերն անհրաժեշտ է փոխարինել «օրենքն ուժի մեջ մտնելուց հետո» բառերով: | **Ընդունվել է** |
| **10. «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում լրացումներ և փոփոխություն կատարելու մասին»** օրենքի նախագծի վերաբերյալ առարկություններ չունենք: | **-** |
| **6. Պետաիրավական նախարարական կոմիտեի 12.03.2023թ. նիստի քննարկման ժամանակ ՀՀ վարչապետի աշխատակազմից սոցիալական վարչության նկատառումների վերաբերյալ** | **06․03․2023** |
| **01/27.1/11193-2023** |
| 1. Ոստիկանությունում ծառայության մասին» օրենքում լրացումներ և փոփոխություններ կատարելու մասին» օրենքի նախագծի (այսուհետ՝ նախագիծ) 4-րդ հոդվածով «Ոստիկանությունում ծառայության մասին» օրենքի (այսուհետ՝ օրենք) նոր խմբագրությամբ շարադրվող 15-րդ հոդվածի 2-րդ մասի համաձայն՝ ոստիկանության ծառայողի ցանկությամբ հավելավճար հաշվարկելու նպատակով նախատեսված ատեստավորմանը կարող է նախորդել նրա վերապատրաստումը և ոստիկանության ծառայողը իրավունք ունի ընտրելու վերապատրաստման արդյունքներով ատեստավորումը նույն հոդվածի 6-րդ մասով նախատեսված ժամկետի ընթացքում մեկ անգամ, մինչդեռ 6-րդ մասով նախատեսված ժամկետը վերաբերում է միայն ոստիկանությունում առաջին անգամ պաշտոնի նշանակված ծառայողին: Օրենքի նոր շարադրվող 15-րդ հոդվածի 2-րդ մասում պարզ չէ նաև, թե ինչ է իրենից ենթադրում վերապատրաստման արդյունքներով ատեստավորումը: | **Ընդունվել է** |
| 1. Նախագծի 4-րդ հոդվածով օրենքի նոր խմբագրությամբ շարադրվող 15-րդ հոդվածի 3-րդ մասի համաձայն՝ ոստիկանությունում զբաղեցրած պաշտոնին համարժեք կամ առաջխաղացման կարգով այլ պաշտոնի նշանակվելու համար ոստիկանության ծառայողի ատեստավորումն իրականացվում է վերապատրաստման արդյունքներով, մինչդեռ օրենքի 16-րդ հոդվածով վերապատրաստումների համար նախատեսված են ժամկետներ և պայմաններ, որոնք ատեստավորման հետ կապելը խնդրահարույց է:   Նույն վերոնշյալ 3-րդ մասի համաձայն՝ **ոստիկանությունում թափուր պաշտոն զբաղեցնելու համար անցկացվող** մրցույթի արդյունքներով պաշտոնի նշանակված ոստիկանության ծառայողը ենթակա չէ սույն հոդվածի 1-ին մասի 2-րդ կետով նախատեսված ատեստավորման և այդ դեպքում ոստիկանության ծառայողը կարող է մասնակցել հավելավճար հաշվարկելու նպատակով անցկացվող ատեստավորմանը՝ սույն հոդվածով սահմանված կարգով: Նման տարբերակված մոտեցումը առաջին անգամ նշանակված և այլ պաշտոնի տեղափոխված ծառայողների միջև լրացուցիչ հիմնավորման կարիք ունի: | **Չի ընդունվել**  Նախագծով նախատեսվող ատեստավորման համար վերապատրաստումը, որպես հատուկ կարգավորում, նպատակ ունի օժանդակել ծառայողին՝ ատեստավորմանը պատրաստվելու համար և հանդիսանում է լրացուցիչ գործիքակազմ: Միաժամանակ, գործող օրենքի 16-րդ հոդվածով կարգավորված են պարտադիր վերապատրաստմանը վերաբերող իրավահարաբերությունները, մասնավորապես՝ Ոստիկանության գլխավոր, ավագ և միջին խմբերի պաշտոններ զբաղեցնող ծառայողները ենթակա են պարտադիր վերապատրաստման առնվազն 5 տարին մեկ անգամ:  Ինչ վերաբերում է ո**ստիկանությունում թափուր պաշտոն զբաղեցնելու համար անցկացվող** մրցույթի արդյունքներով պաշտոնի նշանակված ոստիկանության ծառայողի համար միայն հավելավճար հաշվարկելու նպատակով անցկացվող ատեստավորման պահանջին, ապա նման մոտեցումը պայմանավորաված է այն հանգանքով, որ ոստիկանության ծառայողին, ով արդեն իսկ անցել է մրցույթ, աննպատակահարմար է պաշտոնի նշանակվելու համար կրկին ատեստավորման պահանջ ներկայացնելը՝ կասկածի տակ դնելով մրցույթի արդյունքները: Միաժամանակ, վերջինիս հնարավորություն է ընձեռվում հավելավճար հաշվարկելու նպատակով անցնել ատեստավորում: |
| 1. Նախագծի 4-րդ հոդվածով օրենքի նոր խմբագրությամբ շարադրվող 15-րդ հոդվածի 3-րդ մասի համաձայն՝ համապատասխան պաշտոնում ատեստավորված և տվյալ պաշտոնի խմբի համար սահմանված չափով հավելավճար ստացող ոստիկանության ծառայողները ենթակա են ատեստավորման յուրաքանչյուր հինգ տարի վեց ամիսը մեկ անգամ՝ հավելավճարի հաշվարկումը շարունակելու համար: Ժամկետի նման ընտրությունը լրացուցիչ պարզաբանման կարիք ունի: | **Ընդունվել է**  Դրույթը խմբագրվել է և համապատասխանեցվել է այլ պետական մարմինների կողմից սահմանված ժամկետին: |
| 1. Նախագծի 4-րդ հոդվածով օրենքի նոր խմբագրությամբ շարադրվող 15-րդ հոդվածի 13-րդ մասի համաձայն՝ ատեստավորման մասնակցած այն ծառայողները, որոնց վերաբերյալ կայացվել է սույն հոդվածի 12-րդ մասի 3-րդ կամ 4-րդ կետերով նախատեսված եզրակացությունը, դրան ծանոթանալու պահից երեք տարվա ընթացքում ունեն ատեստավորման համար կրկին դիմելու առնվազն երկու հնարավորություն, մինչդեռ պարզ չէ նշված ժամանակահատվածի ընտրության տրամաբանությունը՝ հաշվի առնելով նույն հոդվածի 8-րդ կետով սահմանված ժամկետները: Պարզ չէ նաև, թե քանի անգամ ծառայողը կարող է դիմել կրկին ատեստավորվելու համար և ինչ է հետևելու կրկին անգամ դիմելու և նորից 12-րդ մասի 3-րդ կամ 4-րդ կետերով նախատեսված եզրակացությունը ստանալու դեպքում: | **Մասամբ է ընդունվել**  Նախագծի 15-րդ հոդվածի 13-րդ մասը խմբագրվել է:  Միաժամանակ, նախագծի 8-րդ նոր խմբագրությամբ 7-րդ հոդվածի 3-րդ կետը որպես ազատման հիմք նախատեսում է կրկին դիմելուհնարավորությունները սպառելուց հետո ատեստավորում չանցնելը: Սա նշանակում է, որ քանի դեռ ծառայողը հնարավորություն ունի կրկին դիմելու ատեստավորման համար, նշված եզրակացություններն իրավական հետևանք չեն առաջացնում: |
| 1. Նախագծի 4-րդ հոդվածով օրենքի նոր խմբագրությամբ շարադրվող 15-րդ հոդվածի 18-րդ մասում սահմանված են հավելավճար ստացող ոստիկանության ծառայողներին հաշվարկված հավելավճարի վճարումը դադարեցնելու դեպքերը, որոնց մեջ, սակայն, ներառված չեն վերոնշյալ հոդվածի 12-րդ մասով սահմանված բոլոր դեպքերը: | **Ընդունվել է** |
| 1. Նախագծի 8-րդ հոդվածի 3-րդ մասի համաձայն՝ ծառայողները ոստիկանությունում ծառայությունից ազատվում են սույն օրենքի 15-րդ հոդվածի 6-րդ, 8-րդ կամ 9-րդ մասերով նախատեսված ժամկետներում սույն օրենքի 15-րդ հոդվածի 1-ին մասի 1-ին կետով նախատեսված ատեստավորման համար չդիմելու կամ սույն օրենքի 15-րդ հոդվածի 13-րդ մասով նախատեսված ժամկետում ատեստավորման համար կրկին չդիմելու կամ ատեստավորման արդյունքում սույն օրենքի 15-րդ հոդվածի 12-րդ մասի 3-րդ կետով նախատեսված եզրակացություն կայացնելու դեպքում, մինչդեռ պարզ չէ լրացվող 15-րդ հոդվածի 12-րդ մասի 4-րդ կետով նախատեսված եզրակացության դեպքում ինչ է հետևելու: | **Ընդունվել է** |
| 1. Նախագծի 2-րդ հոդվածի 2-րդ մասով առաջարկվում է ուժը կորցրած ճանաչել օրենքի 13-րդ հոդվածի 10-րդ մասը, համաձայն որի ոստիկանության այն ծառայություններում, որոնցում ծառայողների անձը ծածկագրված է, և նրանք իրենց լիազորություններն իրականացնում են գաղտնագործունեության լիակատար պահպանմամբ, պաշտոնի նշանակելու (ատեստավորման, վերապատրաստման, այլ պաշտոնի փոխադրելու) կարգը և պայմանները սահմանում է լիազոր մարմնի ղեկավարը: Նշված փոփոխության դեպքում պարզ չէ, թե վերոնշյալ անձանց, օրինակ, այլ պաշտոնի փոխադրելու կարգը ում կողմից է սահմանվելու: | **Ընդունվել է** |

***ՀՀ ներքին գործերի նախարարություն***